מיילדת (סדרת טלוויזיה)

מיילדת (באנגלית: Call the Midwife, מילולית: "קראו למיילדת") היא סדרה  דרמה תקופתית בריטית של ה-BBC העוסקת בעבודתן של מיילדות באיסט אנד בלונדון בסוף שנות החמישים ותחילת שנות השישים של המאה העשרים. בסדרה מככבים ג'סיקה ריין, מירנדה הארט, הלן ג'ורג', בריוני האנה, לורה מיין, ג'ני אגאטר, פם פריס, קליף פריסי, סטיבן מקגאן, בן קפלן, אמרלד פנל, ויקטוריה ייטס, לינדה באסט ושארלוט ריצ'י. חברת Neal Street Productions הפיקה את הסדרה, זוהי חברת הפקה שהקים הבמאי והמפיק של הסדרה סם מנדס יחד עם המפיקה בפועל פיפה האריס ועם קארו ניולינג. העונה הראשונה מתרחשת ב-1957 ושודרה בבריטניה ב-15 בינואר 2012.

יוצרת הסדרה היא היידי תומאס שהתבססה על זכרונותיה של ג'ניפר וורת', שעבדה יחד עם נזירות אנגליקניות באיסט אנד שבלונדון. המסדר Community of St. John the Divine הוקם כמסדר של נזירות אחיות ב-1849. הממואר הורחב והוא כולל מקרים נוספים שהתרחשו באותה תקופה. הסדרה מתארת את חיי היום יום של קבוצת מיילדות בשכונת פופלר, ולמאורעות מאותה עת יש השפעה ישירה ועקיפה על הדמויות ועל קווי העלילה. האירועים המתרחשים בסדרה כוללים את ההשפעות של ההגירה והבייבי בום שבעקבות מלחמת העולם השנייה, והקמת שירות הבריאות הלאומי (NHS) ב-1948; שימוש בגז ואוויר להקלה על כאבים, בעונה השנייה מתרחש מקרה של מציאת נפל תחמושת. בעונה הרביעית תואר מקרה של הגירת ילדים, וחשש ממלחמה גרעינית. בעונה החמישית התייחסו לשערוריית התלידומיד ותחילת השימוש בגלולה למניעת היריון.

העונה הראשונה של הסדרה "מיילדת" זכתה לרייטינג גבוה מאוד, והיא הייתה לסדרת הדרמה המצליחה ביותר בערוץ BBC One מאז שנת 2001. חמש עונות נוספות שודרו מדי שנה, וכן פרק ספיישל חג המולד נוצר מאז 2012. בארצות הברית שודרה הסדרה בערוץ PBS החל מ-30 בספטמבר 2012. בדצמבר 2015 פורסם כי הוזמנה עונה שישית בת 8 פרקים ופרק ספיישל חג המולד לשידור בתחילת 2017. בנובמבר 2016 הודיעה מנהלת התוכניות של ה-BBC, שארלוט מור, כי מתוכננות שלוש עונות נוספות של הסדרה, שעלילתה תתרחש עד שנת 1965.

הסדרה זכתה לביקורות חיוביות הן בבריטניה והן בארצות הברית, ומתחילת שידור הסדרה היא זכתה בפרסים והייתה מועמדת לפרסים רבים. התוכנית זכתה לשבחים על התמודדותה במגוון נושאים אקטואליים, חברתיים, תרבותיים וכלכליים בהם קהילות מקומיות, הפלה טבעית, מות עובר, הפלה מלאכותית והריונות בלתי רצויים, מומים מולדים, עוני, מחלות ומגפות, זנות, גילוי עריות, דת ואמונה, גזענות ודעות קדומות, אלכוהוליזם, נכויות, הומוסקסואליות שהייתה אז בלתי חוקית, ואהבת אם, אהבת אב ואהבה רומנטית.

תקציר עלילה
הסדרה מגוללת את קורותיה של ג'ני לי, צעירה שהוסמכה למיילדות, ועבודתן של המיילדות בבית נונאטוס, מנזר של אחיות השייכות למסדר דתי אנגליקני. המיילדות מתמודדות עם הבעיות הרפואיות של האוכלוסייה בשכונת פופלר בלונדון, החיים בעוני מרוד באיסט אנד בשנות החמישים של המאה העשרים. הנזירות והמיילדות מבצעות תפקידי סיעוד שונים ברחבי הקהילה. כשבכל חודש נולדים בין שמונים למאה תינוקות בפופלר, עיקר עיסוקן הוא במיילדות ובעזרה לנשים בטיפול ברכים הנולדים.

דמויות וצוות השחקנים
הסדרה "מיילדת" מבוססת על זכרונותיה של ג'ניפר וורת'. ונסה רדגרייב מגלמת בקולה את וורת' המבוגרת, וכן היא הופיעה בפרק ספיישל חג המולד של שנת 2014.
 ג'סיקה ריין – האחות ג'ניפר וורת' ג'ניפר "ג'ני" לי (עונות 1–3)
 ג'ני אגאטר – הנזירה ג'וליין
 פם פריס – הנזירה אוונג'לינה (עונות 1–5)
 ג'ודי פארפיט – הנזירה מוניקה ג'ואן
 הלן ג'ורג' – האחות ביאטריקס "טריקסי" פרנקלין
 בריוני האנה – האחות סינתיה מילר ובהמשך הנזירה מרי סינתיה (עונות 1–6)
 מירנדה הארט – האחות קמילה "צ'אמי" בראון ובהמשך קמילה נוקס (עונות 1–4)
 לורה מיין – הנזירה ברנדט ובהמשך האחות שילה טרנר
 סטיבן מקגאן – ד"ר פטריק טרנר
 קליף פריסי – פרדריק "פרד" באקל
 בן קפלן – השוטר פיטר נוקס (עונות 1–6)
 מקס מקמילן – טימותי טרנר
 דורותי אטקינסון – האחות ג'יין סאטון (עונה 2)
 אמרלד פנל – האחות פיישנס "פטסי" מאונט (דמות אורחת בעונה השנייה ודמות קבועה בעונות 3–6)
 ויקטוריה ייטס – הנזירה ויניפרד (עונות 3–8)
 ג'ק אשטון – הכומר טום הירוורד (דמות אורחת בעונה השלישית ודמות קבועה בעונות 4–7)
 שארלוט ריצ'י – האחות ברברה גילברט ובהמשך ברברה הירוורד (עונות 4–7)
 לינדה באסט – האחות פיליס קריין (החל מהעונה הרביעית)
 קייט לאמב – האחות דיליה בוזבי (דמות אורחת בעונה הרביעית ודמות קבועה בעונות 5–6)
 אנאבל אפסיון – ויולט גי ובהמשך ויולט באקל (דמות אורחת בעונות 4–6 ודמות קבועה החל מהעונה השביעית)
 ג'ניפר קירבי – האחות ואלרי דייר (החל מהעונה השישית)
 ליאוני אליוט – האחות לוסיל אנדרסון (החל מהעונה השביעית)
 פנלה וולגר – הנזירה הילדה (החל מהעונה השמינית)
 אלה ברוקולרי – הנזירה פרנסיס (החל מהעונה השמינית)
 ג'ק ארצ'ר – מייקל ליקס (עונה עשירית)

פרסים ומועמדויות
 שנה פרס קטגוריה זוכים תוצאה2012 פרס באפט"א לאומנות בטלוויזיה עיצוב התלבושות הטוב ביותר איימי רוברטס  פרס באפט"א לטלוויזיה שחקנית המשנה הטובה ביותר מירנדה הארט  Prix Europa הפרק הטוב ביותר בסדרת טלוויזיה או מיני-סדרה מיילדת  TV Fiction מיילדת  TV Choice Awards, UK השחקנית הטובה ביותר מירנדה הארט הדרמה החדשה הטובה ביותר מיילדת 2013 National Television Awards הופעה בדרמה: שחקנית מירנדה הארט  TV and Radio Industries Club Award תוכנית הדרמה של השנה מיילדת  Royal Television Society סדרת הדרמה הטובה ביותר מיילדת  פרס כריסטופר TV and Cable Prize מיילדת  פרס באפט"א לאומנות בטלוויזיה במאי - סיפור בדיוני פיליפה לות'ורפ   איפור ועיצוב שיער כריסטין ולמזלי-קותאם פרס באפט"א לטלוויזיה פרס הקהל מיילדת  TV Choice Awards, UK השחקנית הטובה ביותר מירנדה הארט סדרת הדרמה הטובה ביותר מיילדת 2014National Television Awards הופעה בדרמה: שחקנית מירנדה הארט  הדרמה הטובה ביותר מיילדת  פרס סטלייט שחקנית המשנה הטובה ביותר ג'ודי פארפיט  TV and Radio Industries Club Award תוכנית הדרמה של השנה מיילדת 2015TV Choice Awards, UK הדרמה המשפחתית הטובה ביותר מיילדת 2016Sandford St Martin Trust Awards Radio Times Faith Award מיילדת  TV Choice Awards, UK הדרמה המשפחתית הטובה ביותר מיילדת 2017 National Television Awards הדרמה התקופתית הטובה ביותר מיילדת 

קישורים חיצוניים


 הסדרה "מיילדת" באתר ה-BBC
 ראיום עם פם פריס וג'סיקה ריין  במגזין TV Choice
 ריאיון עם מירנדה הארט באתר The Guardian


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה תקופתית בריטיות
קטגוריה:זוכות פרס גרייסי
קטגוריה:הערוץ הראשון - תוכניות רכש